<https://napidoktor.hu/cukorbetegseg/oregszunk-a-magas-vercukorszinttol/#BlogPosting>
<http://schema.org/articleBody>
"A magas vércukorszint az arc gyorsabb öregedését okozza - idézte kutatók megállapítását a The Daily Telegraph című brit napilap online kiadása.A holland Unilever élelmiszeripari vállalat kutatói 602 középkorú embert vontak be tanulmányukba.  Mérték  az önkéntesek vércukorszintjét, majd hatvan független értékelőt  megkértek, hogy a résztvevőkről készült fényképek alapján becsüljék meg  korukat.  Jellemzően egy évvel fiatalabbnak gondolták az értékelők  az alacsony vércukorszintű embereket a magas vércukorszinttel élőkhöz  képest, a diabéteszes betegeket pedig még utóbbiaknál is fél évvel  idősebbre becsülték.                A kutatók feltételezik, hogy a bőr  feszességét adó kollagénhez kötődhetnek a felhalmozódott cukormolekulák,  ez okozhatja, hogy idősebbnek tűnik az, akinek magas a vércukorszintje.  &quot;Ennek  a tanulmánynak az eredményei ismét aláhúzzák, hogy mennyire fontos a  vércukorszint szabályozása a középkorúak jóllétéhez és egészségéhez&quot; -  hangsúlyozta Diana van Heemst, a Leideni Egyetem munkatársa, az Age című  szakfolyóiratban megjelent tanulmány egyik szerzője."
<https://napidoktor.hu/cukorbetegseg/oregszunk-a-magas-vercukorszinttol/>